als_Latn dik_Latn sag_Latn
Mahniti publikun shqiptar te “Gjeniu i Vogël”, Marjana Begu pa një strehë mbi kokë
Shkodra u krenua 1 vit më parë me zërin e mrekullueshëm të Marjana Begut, fituese e “Gjeniut të Vogël”.
Vargjet e këngës “Ëndërr”, një prej atyre që Marjana këndoi me zërin e saj brilant, janë përshkrimi më i mirë i realitetit ku ndodhet sot ajo dhe familja e saj.
Ëndrra për të pasur një banesë ku të fusin kokën.
Pas 2 vitesh qëndrimi në një banesë me qira me shpresën se bashkia e Shkodrës do të mbante premtimin për t’u siguruar një shtëpi, familja e Marjanës është kthyer sërish në gërmadhat e lagjes “Liria” pasi nuk kishin mundësi të paguanin qiranë.
“Pas shumë kërkesave dhe ankimeve që unë kam bërë në vijimësi, më është premtuar shtëpi: Do të strehohesh dhe do të jesh familja e parë që do të mbështetesh”,- thotë nëna e saj për Tv Channel 1 të Shkodrës, duke shtuar se i ka dërguar letër kryebashkiakes Ademi, të cilës nuk i shkruan më, pasi ka dashur vetëm ta ndihmojnë të ndërtojë një dhomë në vendin ku jetojnë, sa për të futur kokën familja.
“Unë tani do tw filloj ta ndërtoj me ndihmën e njerëzve. Edhe nëse vjen policia bashkiake, unë dalëngadalë me grima do ta rregulloj të futem brenda”,- vijon ajo.
E pyetur për Marjanën dhe karrierën e saj, nëna e talentit të vogël shprehet:
“Normal që nuk ka për të ecur para vajza. Pasi për të kënduar duhet të paguhet autori, kompozitori etj. Kurse unë nuk jam e zonja që të mbledh ato para për vajzën që të shfaqë talentin”- tha ajo.
“Gjeniu i Vogël” për vitin 2016 mahniti publikun me zërin e mrekullueshëm, ndërkohë që sot, nëse nuk ndihmohet të paktën të ketë një strehë mbi kokë, mund të jetë një tjetër yll që do të “shuhet” ende pa ndriçuar mirë, nëse nuk do të ketë ndihmën e nevojshme. /Blitz.al/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn